**E L Ő T E R J E S Z T É S**

# Szombathely Megyei Jogú Város Közgyűlése Oktatási és Szociális Bizottságának 2018. szeptember 12-i ülésére

**Javaslat Szombathely Megyei Jogú Város Önkormányzata Helyi Esélyegyenlőségi Programja elfogadására**

Az egyenlő bánásmódról és az esélyegyenlőség előmozdításáról szóló 2003.évi CXXV. törvény 31.§-a előírja a települési önkormányzatok számára a hátrányos helyzetű társadalmi csoportok életkörülményeinek javítását szolgáló helyi esélyegyenlőségi program elkészítését.

Szombathely Megyei Jogú Város Közgyűlése a 319/2013. (VI.19.) Kgy.sz. határozatában elfogadta Szombathely Megyei Jogú Város Helyi Esélyegyenlőségi Programját (HEP). A HEP helyzetelemzésből és intézkedési tervből áll, amelyet a települési önkormányzat 5 évente, 5 év időtartamra fogad el. A helyi esélyegyenlőségi programot 2 évente át kell tekinteni és szükség esetén felül kell vizsgálni. Az új HEP elfogadása a 2018. évben vált szükségessé.

A HEP elkészítésének folyamata 2018. márciusában vette kezdetét, megtörtént a helyi társadalomra vonatkozó helyzetelemzés, valamint a HEP Intézkedési Tervének (HEP IT) aktualizálása. A HEP IT tartalmi elemeinek meghatározása a HEP Fórum – az érintett célcsoportokkal foglalkozó intézmények vezetői, civil szervezetek, érdekvédelmi szervezetek - bevonásával történt.

Szombathely Megyei Jogú Város Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelete 52.§ (2) bekezdés 68. pontjában kapott felhatalmazás alapján a Helyi Esélyegyenlőségi Programot az Oktatási és Szociális Bizottság fogadja el.

Az előterjesztés mellékletét képező dokumentum terjedelmére való tekintettel elérhető a [www.szombathely.hu](http://www.szombathely.hu/). honlapon: / Közgyűlés / E-bizottság / Oktatási és Szociális Bizottság / - aktuális ülése menüpont alatt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. szeptember „ ”

**/: Koczka Tibor:/**

**HATÁROZATI JAVASLAT**

**…/2018. (IX.12) OSzB. számú határozat**

Az Oktatási és Szociális Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelete 52.§ (2) bekezdés 68. pontjában kapott felhatalmazás alapján a „Javaslat Szombathely Megyei Jogú Város Önkormányzata Helyi Esélyegyenlőségi Programja elfogadására”című előterjesztést megtárgyalta, és a Helyi Esélyegyenlőségi Programot az előterjesztés szerinti tartalommal elfogadta.

**Felelős:** Dr. Puskás Tivadar polgármester

Koczka Tibor alpolgármester

Rettegi Attila Oktatási és Szociális Bizottság elnöke

/a végrehajtás előkészítéséért:

Dr. Károlyi Ákos jegyző

Dr. Bencsics Enikő Egészségügyi és Közszolgálati Osztály osztályvezető/

**Határidő:** azonnal